Имунитетът на хората е сложна система от клетки, тъкани и органи с имунни функции, както и специализирани молекули. Антителата са част от т.нар. хуморален имунитет, но те не представляват целия имунитет срещу даден причинител. В тази връзка не може да се прави твърдението, че някой човек има или няма имунитет срещу вируса само след изследване на вирус-неутрализиращи антитела., или друг вид антитела.Стойността от 0.8 U/ml е избрана като долна референтна граница от производителя Roche на лабораторния кит Elecsys Anti-SARS-CoV-2-S за определяне на вирус-неутрализиращи антитела. Моля да имате предвид, че тези стойности (нито BAU/ml) не могат да определят защитния титър, или количеството антитела, което би ни защитавало от вируса. В цял свят все още няма установено защитно ниво на антитела.